Ansambl (musiqa). Ansambl ( – birgalikda) – maʼlum vokal yoko cholgʻu musiqa asarlarining bir necha ijrochilar tomonidan birgalikda ijro etilishi; bir guruh artistlarni bir butun badiiy jamoa holda chiqishi; unchalik katta boʻlmagan sozanda va ashulachilarning kichikroq toʻdasiga moʻljallangan musiqa asari. Turlari. Opera, oratoriya va kantatalarda ham ansambl boʻladi. Ijrochilar soniga qarab ansambllar duet (2 kishi), trio yoki terset (3 kishi), kvartet (4 kishi), kvintet (5 kishi), sekstet (6 kishi), septet (7 kishi), oktet (8 kishi), nonet (9 kishi) va hokazolarga boʻlinadi. Ushbu atama yaxshi tashkil qilingan va yuksak darajada ijro etadigan badiiy jamoalarga nisbatan ham qoʻllanadi. Masalan, M. Turgʻunboyeva nomidagi „Bahor“ Oʻzbek Davlat raqs ansambli va boshqalar.